GOROSPE ELEZKANO (EAJ, 2016-05-26):
Eskerrik asko legebiltzar-buru andrea, egun on lehendakari, sailburu, egun on guztioi.
Garrido andrea, nik hasteko galdera bat egingo dizut, ze ez dakit paradoxa bat asmatu beharko dugun edo izena emango deutson Osakidetzan euskararen kontu honek. Jakingura nuke zelan litekeen posible zuk esan dozun moduan, behin eta berriro salatu dozula Legebiltzar honetan, Osakidetzan euskararen mesedetan, euskaldunen mesedetan diskriminatzen bada, zelan da posible gaur egun % 100a ez izatea euskalduna?
Klaro, paradoxa baten aurrean gaude. Zuk diozu diskriminatzen da, euskaldun guztiak plaza lortzeko gaia gaitasuna gabe, hori dalako, euskara jakitea dalako erabakigarria, baina errealitatea da Osakidetza ez dagoela % 100 euskaldunduta. Zergatik da hori? Premisa faltsu batetik abiatuta egiten dozulako zure diskurtsoa. Hori da arrazoia. Guk jakin dugu zuk esan dozun moduan, berriro ekarriko zenduela gaia Legebiltzar honetara hautsak arrotzeko asmoarekin, helburu alderdikoiarekin. Euskararen erabilera politikoa egiteko asmo argiarekin.
Eta horren aurrean, egia esan, ez dugu ondo jakin zein izan behar zen gure jarrera. Zein zen erantzunik egokiena. Kasurik egin ez, eta zuk zure diskurtso faltsu horretan jarraitzea, ekitea zure bidetik edo behin eta berriro egin duguna, azaltzea zer den egitea eta ze esparrutan mugitzen garen, alde batetik, araubideari, arauei dagokionez, eta beste batetik, errealitateari dagokionez.
Hori da hartu dogun bidea, baina egia esan Azkue jauna, harritu nauena entzundako diskurtsoetatik ez da izan Alderdi Popularrarena, ez da izan UPyD-rena, zurea izan da, Alderdi Sozialistaren diskurtsoa izan da gehien harritu nauena. Garrido andreak esan deutsue: "Me alegro de que el Partido Socialista vuelva a cambiar de opinión otra vez".
Eta egia da, noraezaren itxura argi-argia daukazue. Gure asmoa, gure Legebiltzar taldearen asmoa ez da liskarretan sartzea kontu honegaz, eta jarrera maximalistatik aldentzea, urruntzea da gure helburu argia, gure asmo argia. Ze hori da kaltegarriena euskararentzat. Euskarak behar duena ez da jarrera maximalistetan eta noraezean ibiltzea batetik bestera, euskarak behar duena da sustatzea, berba egitea zuk esan dozun moduan, erabiltzea, baina behar du prestigiatzea.
Eta prestigiatzea ez da inondik inora zuk zeuk be Azkue jauna, Garrido andreak orain arte egin duen moduan diskurtso bera egitea eta esatea diskriminatzen dala, no podemos discriminar. Ez da egia, eta hori horrela balitz azalpen bat eman beharko zenuke Alderdi Sozialistaren ordezkarilez agertu izan zarelako hemen Azkue jauna.
Ze zelan liteke onartzen baduzu diskriminatzen duela araubideak, guk ez dugu hori onartzen. Zuk hori onartzen baduzu, zelan liteke Gobernuan egonda, agintean egonda, ezer ez egitea salatzen duzun diskriminazio hori ekiditeko. Beste paradoxa baten aurrean gaude.
Ikusi izan dozue diskriminatzen dala baina ez dozue ezer egin Maneiro jaunak esan deutsuen moduan hori aldatzeko. Guk uste dogu kontsentsu politiko zabalaren bidetik egin zala indarrean dagoen araubide juridikoa eta hor mantendu beharko (...).Osakidetzak eskaintzen duen zerbitzuaren kalitateari mesede egiten deutsolako. Ez da zuk esan dozun moduan hizkuntza eskubideen kontua bakarrik, Osakidetzak eskaintzen duen zerbitzuaren kalitatearen kontu bat da.
Eta horretarako onena da kontsentsu politikotik abiatuta, guztiok elkarlanean aurrerantza...
...eta horretarako onena da kontsentsu politikotik abiatuta, guztion elkarlanean aurrerantz ekitea, malgutasunean, beti defendatu izan dugu, aurrerantz pausuak emanez, gelditu barik eta edozein kasutan inoiz ere atzerapauso bat eman barik.
Ez dugu hori guk inondik inora babestuko. Ezin da izan, Garrido andrea, erabakigarria euskara dela Osakidetzan sartzeko, Osakidetzan sartzeko erabakigarriak azterketak gainditzea da. Zuok, zuen Gobernua, Alderdi Popularraren Gobernuak, indarrean araubidea jarri zuen Espainian dauden profesionalak eta beste estatu batzuetatik datozenak hizkuntzaren ezagutza akreditatzeko azterketak egitea.
Zer da gertatzen dena? Zuentzat eta nik hau beste eztabaida batzuetan ere esan dizuet Alderdi Popularrak gura duena da elebakarra, monolingüismo español obligatorio, indartzea. Eta hemen dagoena da elebitasuna eta hori da Administrazio Publikoak bermatu behar duena eta pausuak eman behar dituena horretara heldu gaitezen. Eta badakigu pausuz pausu egin beharreko kontu bat dela, baina inondik inora elebakarra, no el monolingüismo al que usted tantas veces se refiere y curiosamente hoy también el representante del Partido Socialista ha hecho referencia.
Gure zuzenketan eskatzen izan dugu araubidea bete dadila eta pausuak emateko Hizkuntzaren Erabilera Planean, Osakidetza Hizkuntzaren Erabilera Planean esaten diren pausuak egin eta eman daitezen. Zuk eman dituzu datuak, hemendik ez du profesionalik ihes egiten euskaragatik, ihes egiten dute hemendik eta Madriletik eta Granadatik eta Extremaduratik, leku guztietatik, eta han ez da euskararik berba egiten. Eta beste batzuetatik hartzea zailtzen dugula gezurra da. El 17 % de 40.000 concursantes en el último proceso de selección procedían de otras comunidades autónomas y el consejero Darpón lo dijo.
Eso es la medida de la solvencia y del atractivo que tenemos como empleadores públicos y que realmente saben que tienen posibilidad si efectivamente hacen buenos exámenes, porque de lo que se trata es de coger, como siempre se ha cogido, a los mejores profesionales con altas notas en las fases de oposición, y si además tienen experiencia y además saben euskera, evidentemente, son lo que son, profesionales brillantes, que es de lo que tiene que nutrirse la Administración Pública y también Osakidetza en particular.
Egin beharrekoa da Darpón sailburuak legealdi honetan egin duena eta jakina da gure legebiltzar taldearen jarrera bere diskurtsoarekiko eta bere lidergoarekiko Osakidetzan euskararen gainean duen lidergoarekiko eta jakina denez, ezaguna denez eta askorentzat horregatik objektiboa ez denez izango, nik bere jarrera eta bere diskurtsoa txalotzea gure lana eta batez ere Gobernuaren eta sailburuaren lana zorrotz aztertzen duena legebiltzarkide baten berbak erabiliko ditut esateko.
Zure baimenagaz, Ubera andrea, zure berbak erabiliko ditut. 2016ko martxoan Euskararen Erabilera Planaren ebaluazioa egiteko agerraldiak Rebeka Ubera andreak esan zion: "Ha habido un avance significativo básico y subrayable, y por lo que queremos felicitar al señor Darpón. La superación de un debate falso, ya que ha ayudado a superar ese debate falso en el que algunos insisten e interesado de médico bueno o médico euskaldún. Ya nadie cuestiona que los derechos lingüísticos sean parte inherente de la calidad que tiene que ofrecer Osakidetza en sus servicios".
Eta hau zure diskurtsoa izan da, sailburu, Gobernu honen diskurtsoa izan da eta ez zaitut nik bakarrik edo gure legebiltzar taldeak bakarrik txalotzen, zorrotz aztertzen zaituenak ere bai. Esango dut gero esaten zenuela esan (...) esateko planaren bilakaera astiro doala zuen taldearentzat. Baina zure diskurtsoa da landu behar duguna. Eta hortik da guztiok egin behar dugun bidea.
Erabilera politikoa egiteko ekarri beharrean, pausuak eman, prestigiatzeko hizkuntza. Pausuak herritarren administrazioarekin bi hizkuntza ofizialetako batean, bata zein bestean, harremana izateko eskubidea gauzatzeko duten eragozpenei aurre egiteko.